10. ΠΡΟΕΔΡΙΚΟΝ ΔΙΑΤΑΓΜΑ υπ΄αριθ.275 της 10/19 Απρ.1979 (ΦΕΚ Α΄79) Περί περιορισμού συναρμοδιοτήτων κατά την έκδοσιν διοικητικών πράξεων επί αντικειμένων αρμοδιότητος Υπουργείων Συντονισμού, Προεδρίας Κυβερνήσεως, Οικονομικών και λοιπών κατά περίπτωσιν Υπουργείων. ΄Εχοντες υπ΄ όψει: 1.Τας διατάξεις: α)της παρ.1 του άρθρ.2 του Νόμ.865/1979 «περί ρυθμίσεως θεμάτων τινών οργανώσεως και λειτουργίας υπηρεσιών του Δημοσίου» και β) των άρθρ.2,3 και 5 του Ν.Δ.216/1974 «περί συστάσεως Υπουργείου Προεδρίας Κυβερνήσεως». 2.Την υπ΄αριθ. ΔΛ7/2/2/4 της 31.12.1974 (ΦΕΚ 2/2.1.75/τ.Β΄) απόφασιν του Πρωθυπουργού «περί μεταβιβάσεως αρμοδιοτήτων εις τον Υπουργόν Προεδρίας της Κυβερνήσεως». 3.Την υπ΄αριθ.155/1979 γνωμοδότησιν του Συμβουλίου της Επικρατείας, προτάσει των Υπουργών Συντονισμού, Προεδρίας Κυβερνήσεως, Εξωτερικών, Εθνικής Αμύνης, Δικαιοσύνης, Εσωτερικών, Εθνικής Παιδείας και Θρησκευμάτων, Οικονομικών, Γεωργίας, Πολιτισμού και Επιστημών, Βιομηχανίας και Ενεργείας, Εμπορίου, Εργασίας, Κοινωνικών Υπηρεσιών, Δημοσίων Έργων, Συγκοινωνιών, Δημοσίας Τάξεως, Εμπορικής Ναυτιλίας και Βορείου Ελλάδος, αποφασίζομεν: Άρθρον μόνον.-«Τα κατωτέρω θέματα δια την ρύθμισιν των οποίων απαιτούνται κατά τας κειμένας διατάξεις κοιναί αποφάσεις των υπουργών Συντονισμού, Προεδρίας Κυβερνήσεως, Οικονομικών και του κατά περίπτωσιν αρμοδίου Υπουργού, ρυθμίζονται εφεξής δια κοινών αποφάσεων των Υπουργών Προεδρίας Κυβερνήσεως, Οικονομικών και του κατά περίπτωσιν αρμοδίου Υπουργού». Το πρώτο εδάφιο αντικαταστάθηκε ως άνω από το άρθρο μόνο Π.Δ. 593/5-15 Ιουλ.1980 (ΦΕΚ Α΄160). α)Η καθιέρωσις επ΄αμοιβή εργασίας, πέραν των ωρών της υποχρεωτικής τοιαύτης, προς αντιμετώπισιν εκτάκτων ή όλως απροβλέπτων υπηρεσιακών αναγκών (Νόμ.754/78,άρθρ.7, παρ.1). β)Η καθιέρωσις επ΄ αμοιβή εργασίας κατά τας εξαιρεσίμους ημέρας ή κατά τας νυκτερινάς ώρας (Νόμ.754/78, άρθρ.7,παρ.2). 1.Ε.κ.9-10 Διοικητικές Πράξεις 11. ΠΡΟΕΔΡΙΚΟΝ ΔΙΑΤΑΓΜΑ υπ΄  αριθ.277 της 10/25 Απρ.1979 (ΦΕΚ Α΄81) Περί περιορισμού συναρμοδιοτήτων κατά την έκδοσιν διοικητικών πράξεων επί αντικειμένων αρμοδιότητος Υπουργείου Προεδρίας Κυβερνήσεως και λοιπών κατά περίπτωσιν Υπουργείων. ΄Εχοντες υπ΄όψει: 1.Τας διατάξεις: α) Της παρ.1 του άρθρ.2 του Νόμ.865/1979 «περί ρυθμίσεως θεμάτων τινών οργανώσεως και λειτουργίας υπηρεσιών του Δημοσίου», και β) Των άρθρ.2,3 και 5 του Ν.Δ.216/1974 «περί συστάσεως Υπουργείου Προεδρίας Κυβερνήσεως». 2.Την υπ΄αριθ.ΔΛ7/2/2/4 της 31.12.1974 (ΦΕΚ 2/2.1.1975/τ.Β΄) απόφασιν του Πρωθυπουργού «περί μεταβιβάσεως αρμοδιοτήτων εις τον Υπουργόν Προεδρίας Κυβερνήσεως». 3.Την υπ΄ αριθ. 154/1979 γνωμοδότησιν του Συμβουλίου της Επικρατείας, προτάσει του Υπουργού Προεδρίας Κυβερνήσεως και των Υπουργών Συντονισμού, Εξωτερικών, Εθνικής Αμύνης, Δικαιοσύνης, Εσωτερικών, Εθν. Παιδείας και Θρησκευμάτων, Οικονομικών, Γεωργίας, Πολιτισμού και Επιστημών, Βιομηχανίας και Ενεργείας, Εμπορίου, Εργασίας, Κοινωνικών Υπηρεσιών, Δημοσίων Έργων, Συγκοινωνιών, Δημοσίας Τάξεως, Εμπορικής Ναυτιλίας και Βορείου Ελλάδος, αποφασίζομεν: ΄Αρθρον μόνον.-Το κατωτέρω θέμα, δια την ρύθμισιν του οποίου απαιτούνται κατά τας κειμένας διατάξεις κοιναί αποφάσεις του Υπουργού Προεδρίας Κυβερνήσεως και των κατά περίπτωσιν αρμοδίων Υπουργών, ρυθμίζεται εφεξής δι’ αποφάσεων των κατά περίπτωσιν αρμοδίων Υπουργών: Η απόσπασις των περί ών το άρθρ.39 του Νόμ.434/1976, υπαλλήλων εις έτερον Υπουργείον ή Νομικόν Πρόσωπον Δημοσίου Δικαίου, προς αντιμετώπισιν σοβαρών επειγουσών ή εποχιακών αναγκών. 